UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Soome kaitsepolitsei juht: jälgime 350 terrorismisidemetega inimest
#000003
Soome kaitsepolitsei juht "Aktuaalse kaamera" nädalalõpulisas "Nädal", et Soomes on praegu jälgimise all 350 võimalike terrorismisidemetega inimest.
#000004
Soome kaitsepolitsei juht Antti Pelttari ütles "Aktuaalsele kaamerale", et kaitsepolitsei ajakohastas ohuhinnangut terrorismi kohta selle aasta juunis ning, et nii selles kui ka eelmises hinnangus arvestati ühe võimaliku ohuna ka sellega, et üksik ründaja või väike rühm paneb Soomes toime terrorirünnaku.
#000005
Augustis Turu kesklinnas inimesi pussitanud terrorist oli saabunud Soome varjupaigataotlejana, kuid see ei tähenda, et kaitsepolitsei hakkaks pidama kõiki varjupaigataotlejaid potentsiaalseteks terroristideks.
#000006
"Me räägime siiski radikaalsest islamismist, mis teatud mõttes väärkasutab islamit oma vägivaldse poliitilise ideoloogia alusena. Ma ei paneks küll võrdusmärki islamimaadest pärit sisserändajate ja terrorismi vahele," ütles Pelttari.
#000007
"Meie terrorismivastase jälgimise all on praegu 350 inimest, kellel on meie andmetel sidemeid rahvusvahelise terrorismiga ning nad konkreetselt kas toetavad terrorismi või teevad midagi veel tõsisemat. Me pole avalikustanud seda, kes need inimesed täpsemalt on, kui nii palju võin öelda, et nende hulgas on nii rahvuselt soomlasi kui ka sisserändajaid," lisas ta.
#000008
Varjupaigataotlejate hulga plahvatuslik kasv kaks aastat tagasi on tekitanud Soomes ühiskondlikku turbulentsi ning kohati ka agressioone nii poliitilise spektri paremas kui ka vasakus ääres. Sellest hoolimata ei pea Pelttari kohalikke äärmuslasi kuigi suureks üldiseks ohuks.
#000009
"Me jälgime loomulikult ka neid arenguid, aga Soomes on parem- ja vasakäärmuslike liikumiste ulatus selline, et ühiskondlikku tasakaalu need meie hinnangul praegu ei ohusta. Radikaalne islamiterrorism on hetkel selgelt suurem oht Soome turvalisusele," rääkis Pelttari.
#000010
2015. aastal Soome saabunud varjupaigataotlejate lainest on suurem osa saanud oma taotlusele eitava vastuse. Paraku on olukord täna aga selline, et sajad kui mitte tuhanded neist eitava vastuse saanud varjupaigataotlejatest pole nõustunud Soomest lahkuma. Kus nad on, mida nad teevad ja millised võivad olla nende plaanid, ei tea aga praegu mitte keegi.
#000011
Praegu pensionipõlve pidav Soome politsei endine juht Mikko Paatero avaldas 2016. aasta septembris raamatu, mis maalis sünge pildi Soome siseturvalisusest varjupaigataotlejate koorma all. Nüüd, aasta hiljem on ta oma väljaütlemistes pisut mõõdukam, kuid leiab siiski, et kümnetesse tuhandetesse ulatunud varjupaigataotlejate mass on Soomet kahjustanud.
#000012
"Eelkõige mõjutas see inimeste mõtlemist ning jagas soomlasi kahte leeri, mis on politseitöö seisukohalt alati halb variant. Aga muidugi oli ka varjupaigataotlejate hulgas radikaliseerunud indiviide, kes nüüd hiljem politseile peavalu tekitavad," sõnas Paatero.
#000013
Kuigi Paaterol on poliitikutele nii mõndagi ette heita - näiteks, et Soome politseil on nende ülesannete rohkuse kohta liiga vähe raha ning ka varjupaigataotlejate majutuskeskused on kohati politseijaoskondadest ebamõistlikult kaugele paigutatud -, on ta ühe aspektiga siiski rahul. Soomes on suudetud vältida sisserändajate paralleelühiskonna ja osaliselt väljaspool seadust olevate piirkondade tekkimist.
#000014
"Soomes on see minu arvates päris hästi kontrolli all püsinud. Aga kuna me teame olukorda Rootsis, kus selliseid piirkondi on pea 30, peaks me seda tõsiselt võtma ja rakendama meetmeid, et Soomes ei tekiks ühtki sellist piirkonda," lisas Paatero.
#000015
Soomes algas Turu noarünnaku kohtuprotsess
#000017
Supo juht: Soome terrorismiolukord on aastatega raskenenud
#000018
Professor: äärmuslust ei ole võimalik ära kaotada
#000019
Rain Kooli: kust tuleb kurjus ja kuhu kaob mõistus
#000020
Iraani meedia: riiki tabas droonirünnak laskemoonatehase vastu
#000023
Itaalia jäätantsupaar võitis ihaldatud kuldmedali
#000030
Tarmu Tammerk: valimiste kajastamisest ERR-is
#000031
USA õhujõudude kindral: sõda Hiinaga võib puhkeda juba 2025. aastal
#000033
Sõja 338. päev: Briti luure hinnangul Venemaa liialdab jutuga oma edust
#000034
Selevko tegi iluuisutamise EM-il Eesti meeste kõigi aegade parima tulemuse
#000035
Analüütik: Kreml usub, et saab Vene rahva apaatia najal sõda jätkata
#000037
Bloomberg: Venemaa valmistub suurpealetungiks veebruaris või märtsis
#000038
Iisraelis hukkus terrorirünnakus sünagoogile seitse inimest
#000039
Petr Pavel võitis Tšehhi presidendivalimised
#000040
Intervjuu: sootundlikus linnas puuduvad roosad kõnniteed
#000046
Otseülekanne kell 19: MUBA-s selguvad arhitektuuripreemiate laureaadid
#000047
Kunstnik Epp Margna paneb regilaulud lõuendile
#000048
Rannarootsi muuseumis on tehtud Ukraina heaks 55 varjevõrku
#000053
Eesti tahab vältida Euroopa ühisturu killustumist
#000055
USA tehnoloogiaettevõtetest kaob tuhandeid töökohti
#000057
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000059